Návrh na zmenu gestora úloh z uznesenia vlády Slovenskej republiky č. 262 zo 14. marca 2007 k Pravidlám implementácie finančného mechanizmu EHP a Nórskeho finančného mechanizmu

Číslo uznesenia:	262 
Dátum prijatia: 	14. marca 2007 
Názov uznesenia: 	k Pravidlám implementácie finančného mechanizmu EHP a Nórskeho finančného mechanizmu

Úloha: B.1 
Text úlohy: 	zabezpečiť plnenie úloh vyplývajúcich z Pravidiel implementácie finančného mechanizmu EHP a Nórskeho finančného mechanizmu 

termín: 		priebežne do ukončenia implementácie finančných mechanizmov
Gestor úlohy: 	podpredseda vlády SR pre vedomostnú spoločnosť, európske záležitosti, ľudské práva a menšiny 
minister financií
minister hospodárstva
minister životného prostredia
podpredseda vlády a minister školstva
minister dopravy, pôšt a telekomunikácií
minister kultúry
podpredseda vlády a minister vnútra
podpredseda vlády a minister spravodlivosti
minister pôdohospodárstva
minister práce, sociálnych vecí a rodiny
minister zdravotníctva
minister výstavby a regionálneho rozvoja
Úloha: C.1. 
Text úlohy: 	uzatvárať dohody o poskytnutí grantu medzi SR a Výborom pre finančný mechanizmus EHP a Nórskym ministerstvom zahraničných vecí

Termín: 		priebežne do ukončenia implementácie finančných mechanizmov
Gestor: 	podpredseda vlády SR pre vedomostnú spoločnosť, európske záležitosti, ľudské práva a menšiny 

Úloha: C.2. 
Text úlohy: 	schvaľovať prípadné zmeny a doplnenia materiálu Pravidlá implementácie finančného mechanizmu EHP a Nórskeho finančného mechanizmu vrátane výnimiek v súlade s potrebami implementácie projektov

Termín: 		priebežne do ukončenia implementácie finančných mechanizmov
Gestor: 	podpredseda vlády SR pre vedomostnú spoločnosť, európske záležitosti, ľudské práva a menšiny 
minister financií

Návrh na zmenu:

Úrad vlády SR navrhuje zmeniť gestora v rámci úlohy B.1., C.1. a C.2. uložených uznesením z „podpredsedu vlády SR pre vedomostnú spoločnosť, európske záležitosti, ľudské práva a menšiny“  na „vedúceho Úradu vlády SR“.

Odôvodnenie: 
Uznesením vlády SR č. 262 zo dňa 14. marca 2007 k Pravidlám implementácie finančného mechanizmu EHP a Nórskeho finančného mechanizmu vláda schválila materiál Pravidlá implementácie finančného mechanizmu EHP a Nórskeho finančného mechanizmu (ďalej len „pravidlá“) a uložila podpredsedovi vlády SR pre vedomostnú spoločnosť, európske záležitosti, ľudské práva a menšiny spolu s ďalšími ministrami, zabezpečiť plnenie úloh vyplývajúcich z Pravidiel. 
Vláda tiež uznesením splnomocnila podpredsedu vlády SR pre vedomostnú spoločnosť, európske záležitosti, ľudské práva a menšiny a ministra financií na schvaľovanie prípadných zmien a doplnení týchto pravidiel. Podpredseda vlády SR pre vedomostnú spoločnosť, európske záležitosti, ľudské práva a menšiny bol zároveň splnomocnený na uzatváranie dohôd o poskytnutí grantu medzi SR a Výborom pre Finančný mechanizmus EHP a Ministerstvom zahraničných vecí Nórskeho kráľovstva. 
Úrad vlády SR, ktorý plní funkciu Národného kontaktného bodu v rámci Finančného mechanizmu EHP a Nórskeho finančného mechanizmu, navrhuje zmenu uznesenia z dôvodu plánovanej zmeny kompetencií podpredsedu vlády pre ľudské práva a menšiny, platných zmien v portfóliu podpredsedu vlády pre ľudské práva a menšiny, vyplývajúcich z uznesenia vlády SR č. 505/2010, ktorým vláda SR schválila programové vyhlásenie vlády SR na obdobie rokov 2010 – 2014, ako aj zo zmeny v Organizačnom poriadku ÚV SR. 
S cieľom zabezpečiť kontinuitu v plynulej, efektívnej a bezproblémovej implementácii finančných mechanizmov  Úrad vlády SR ako Národný kontaktný bod pre implementáciu týchto mechanizmov navrhuje: 
a)	aby sa gestorom nižšie uvedených úloh vyplývajúcich z uznesenia vlády SR č. 262 zo dňa 14. marca 2007 pre podpredsedu vlády SR pre vedomostnú spoločnosť, európske záležitosti, ľudské práva a menšiny (v súčasnosti podpredsedu vlády SR pre ľudské práva a menšiny) stal vedúci Úradu vlády SR,
b)	aby sa skutočnosť uvedená v odseku a) vzťahovala aj na kompetencie vyplývajúce priamo z materiálu Pravidlá implementácie finančného mechanizmu EHP a Nórskeho finančného mechanizmu, ktorý bol schválený predmetným uznesením vlády SR č. 262/2007.
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.